
Scopo di queste edizioni è agevolare nelle 
scuole la circolazione di testi altrimenti poco 
accessibili per il prezzo o la rarità dei volumi 
in cui vennero a luce. La lezione di ciascun 
testo è data soltanto come provvisoria ; da ba- 
stare cioè allo studente per prenderne cogni- 
zione, e per valersene quando dovesse coordi- 
narvi un apparato critico. Si omettono tutte 
le illustrazioni che sieno di competenza degli 
insegnanti; ma, quando si trovi opportuno, sì 
aggiungeranno brevi prospetti grammaticali e 
glossarj. 

CHRESTIEN DE TROYES. 


Perceval. 


Ensi come Percevaus trova en la lande les chevaliers. 
| 


C- fu el tans c’arbre florissent, 
Fuellent boscage, pré verdissent, 
Et cil oisel en lor latin 
Docement cantent au matin, 
Et tote riens de joie flame, 
Que li fius à la vaive dame 
De le gaste foriest soutaine 
Se leva, et ne li fu paine 
Que il sa sièle ne mesist 
Sor son cacéour, ne presist 
Trois gaverlos, et tout issi 
Fors del manoir sa mère issi, 
Et pensa que véoir iroit 
Ercéours ke sa mère avoit, 
Qui ses tieres li ahanoient; 
Bien .xI1. ou dis erces avoient. 
E! en la foriest en entre, 

Et maintenant li cuers del ventre 
Por le doug tans se resjooit 
Et por les cans que il ooit 
Des oisiaus qui joie faisoient; 
Toutes ces choses li plaisoient. 
Por le doucor del tans sierain 
Osta son cacéour son frain, 
Si le laissa aler paissant 
Par l’erbe fresce verdoiant; 


(RECAP) 


12 


16 


PERCEVAL 


Et il ki bien lancier savoit 

De gaverlos que il avoit, 

Aloit environ lui langant 

Une eure arrière l’autre avant, 

Une eure bas et l’autre haut, 

Tant qu'il oî par mi le gaut 

Venir .v. chevaliers armés 

De toutes armes acesmés; 

De moult grant noise démenoient 

Les armes de ciaus qui venoient, 

Car sovent hurtoient as armes 

Li rain des kesnes et de carmes, 

Et tuit li hauberc frételoient, 

Les lancés as escus hurtoient. 

(8, vallés ot et ne voit pas 
Ceus ki vienent plus que le pas, 

Si s’ esmervelle et dist: Par m’arme! 

Voir me dist ma mère, ma dame, 

Qui me dist que dyable sont 

Plus esfréé que riens del mont; 

Et si dist por moi ensegnier 

Que pour eus se doit on segnier; 

Mais cest ensaing desdagnerai 

Que jà voir ne me sainerai; 

Ains ferrai jà si le plus fort 

D’un des gaverlos que je port, 

Que jà n’aprocera vers moi 

Nus des autres, si com je croi. 

Ensi à lui meisme a dit 

Li vallés tant que il les vit; 

Et, quant il les vit en apert 

Que del bos furent descovert, 

Et vit les escus formoians 

Et les haubiers clers et luisans, 

Et les lances cet les escus 

Que onques mais n’avoit véus, 

Et vit le vert et le vermel 

Reluire contre le solel, 

Et l’or et l’asur et l’argent, 

Si li fu moult biel et moult gent, 

Et dist: Ha! sire Dex, merchi! 

Ce sont angle que je voi ci! 68 
Et dist: Or ai-je moult pécié, 

Or ai-je moult mal esploitié 

Qui di que c’estoient dyable; 

Et ne me dist ma méère fable, 72 
Qui me dist que li angle sont 

Les plus beles coses du mont, 

Fors Dex ki plus est biaus que tuit;. 

Ci voi-jou Damledieu, je quic; 76 
Que .I. si bel en i esgart 

Que li autre, si Dex me gart, 

N’ont mie de biauté le disme; 

Et ce dist ma mère metîsme, 80 
C’on doit Dieu croire et aorer 

Et sousploier et honourer; 

Et jou acuerrai cestui 

Et tous les autres avoec lui. 84 
Maintenant vers tère se lance 

Et dist trestoute sa créance 

Et orisons que il savoit, 

Que sa mère apris li avoit. 88 
Et li maistres des chevaliers 

Le voit et dist: Estés arriers! 

K'a tiere est de paor kéus 

Cis vassaus ki nos a véus; 92 
Se nos alièmes tot ensamble 

Vers lui, il -aroit, ce me samble, 

Grant paour ke ja n’i faurroit; 

Jà respondre ne nous poroit 9% 
A riens ke jou li demandasce. 

Cil s’arriestent, et il s' en passe 

Vers le vallet, grant aléure, 

Si le salue et asséure: 100 
Vallet, fait-il, n’ aiés paor. 

Non ai-ge, par le sauvéor, 

Fait li valles, en qui je croi. 

N’iestes vos Dex? Naie par foi! 104 
Qui estes dont? Chevaliers sui! 

Ains mais chevalier ne connui 

N’ onques mais parler nen oi, 

Fait li vallés ne nul n’en vi; 108 
Mais vous estes plus biaus ke Dex! 

Car fusce-jou ore autreteus 

Ausi luisans et ausi fais! 

A cest mot 8’est près de lui trais 112 
Li chevaliers, si li demande: 

Véis-tu hui par ceste lande 

.v. chevaliers et .ni. pucièles? 

Li vallés à autres noveles 116 
Enquiert et demande et entent; 

A sa lance sa main li tent, 

Sel prent et dist: Biaus sire ciers, 

Vous ki avés nom chevaliers, 120 
Que est icou que vous tenés? 

Or sui-je moult bien assenés, 

Fait li cevaliers, ce m'est vis; 

Je quidoie, biaus dous amis, 124 
Noveles aprendre de toi 

Et tu les vius oîr de moi, 

Jel te dirai: ce est ma lance. 

Dites-vous, fait-il, c'on en lance 128 
Si com fac de mes gaverlos? 

Nenil, vallet, tu iès tous 808; 

Ains en fiert-on tout demanois.- 

Dont vault mius li .1. de ces trois 132 
Gaverlos que vous véés chi; 

Car, kanke jou voel, en ochi 

Oisiaus et biestes au besoing, 

Et si les oci de si loing 136 
Que on poroit .1. boujon traire. 

Vallet, de chou n’ai-jou ke faire; 

Mais des chevaliers me respont, 

Dy-moi se tu sès ù il vont, 140 
Et des puciéèles véis-tu? | 

Li vallés au cor del escu 

Le prent, et dist tout en apert: 

Cou ke est? et de coi vos siert? 144 
Vallet, fait il, ce est abés, 

Quant autres paroles me més 

Que je ne te quier ne demanc. 
Je quidoie, se Dex m'amant, 
Que tu nouvieles me desisse . 
Ains ke de moi les apréisses, 

Et tu vius que je tes apragne! 
Jel te dirai, coment qu'il pragne, 
Car à toi volontiers m’ acort: 
Escus a nom cou que je port. 
Escus a nom? Voire, fait-il; © 
Ne le doi mie tenir vil, 

Car il m’'est a tant bonne foit 
Que, se nus lance u trait à moi, 
Encontre tous les cops se trait; 
C’ est li services q’il me fet. 

A tant cil ki furent arrière 


S’en vinrent toute la porrière 


Enviers lor segnor tot le pas. 
Si li dient en es le pas: 

Sire, ke vous dist cil galois? 
Ne set mie toutes nos lois, . 
Fait li sires, se Dex m’amant; 
Que riens nule qu’il me demant 
Ne le dist-il onques à droit; 

Si demande kanke il voit, 
Comment a nom et c’ on en fait. 
Sire, or saciés bien entresait 
Que Galois sont tuit par nature 
Plus fol que bestes en pasture. 
Cis est ausi come une beste; 
Fos est ki dalès lui s’ areste, 
S'à la muse ne voet muser 

U le tans en folie user. 

Ne sai, fait-il, se Dex m'avoie; 
Mais, ains ke me mece A la voie, 
Kanke il vorra li dirai; , 

Jà autrement n’en partirai. 
Lors li demande de recief: 
Vallés, fait-il, ne te soit grief, 
Mais des .v. chevaliers me di, 
Et des pucièles autresi 

Se les encontras ne véis. 

Et li vallés le tenoit pris 

Au pan del haubert, si le tire: 
Or me dites, fait-il, biaus sire, 
Que g’est que vous avés vestu? 
Vallet, fait-il, dont ne vois-tu 
Que cou est de fier .1. haubiers? 
S'est ausi pesans come fiers. 

Qu’ il est de fier, ce vois-tu bien. 
De ce, fait-il, ue sai-jou rien; 


Mais moult est biaus, se Dex me saut. 


K'’en faites-vous? et ke vos vaut? 
Vallet, c’ est à dire légier: 

S'or voloies à moi lancier 
Gavrelot ne sajaite traire, 

Ne me poroies nul mal faire. 
Dans chevaliers, de teus haubers 
Gart Dex les bisces et les cers! 
Que nule hocirre n’ en poroie, 
Ne gaires apriès ne corroie. 

Et li chevaliers li r' a dit; 
Vallet, se Damledex t’ aît, 

Se tu me sés dire noveles 

Des chevaliers et des puceles. 

Et cius ki petit fu senés 

Li dist: Fustes vous ensi nés? 
Nenil, vallet, ce ne puet estre 
K’ ensi péust. nule riens nestre. 
Ki vos atourna donc ensi? 
Vallet, jou te dirai bien ki. 
Dites-le dont! Moult volentiers: 
N’a mie encor .v. jors entiers 
Que tout cest harnois me dona 
Li rois Artus ki m’ adouba. 
Mais or me di dont, que devinrent 
Li chevalier ki par ci vinrent 
-Qui les .ni. pucièles conduient; 
Vont-il le pas, u il s'en fuient? 
Cil li dist: Sire, or esgardés 

Le plus haut bruel que vos véés, 

Que cele montagne avirone:. 

Là sont li destroit de Valdone. |. 228 
Et ke de cou, fait-il, biaus frère? 

Là sont li iercéour ma mère, 

Qui ses tières ercent et èrent, 

Et, se ces gens i trespassèrent, “232 
Il le sèvent, sel vos diront... | 

à 159 avec. 

abés 145 ruse, tromperie. 

acesmé 34 orne. 

ahaner 15 travailler. 

aleure 99 allure. 

aliémes da aler 93 aller. 

amant 148 da amender cor- 
riger. 

angle 63 anges. 

aorer 81 adorer. 

arme 43 dame. 


biaus 75 deau. 

bos 58 dois. 

boujon 137 grosse fléche. 
bruel 226 dots. 


cacéour 10 cheval de chas- 
se. 

cans 20 chants. 

carme 38 charme, it. car- 
pino. 

chi 133 ‘ct. 

chou 138 cou 144 cela. 

ciaus 36 ceux. 

ciers 119 cher. 

cops 159 coups. 

creance 86 croyance, cre- 
do. 


dales 176 à còte de. 

Damledieu 76 le segneur 
Dieu. 

dans 203 don. 

demanois i31 tout de suite. 

Dex 67 Dieu. 

disme 79 dime. 

dont 132 donc. 


ensaing 49 enseignement. 

entresait 172 sans detour. 

ercent 231 da ercier her- 
ser. 

ercéour 14 herseurs. 

esfréé 46 e/froyant. 


fais 111 fait. 

faurroit 95 da faillir man- 
quer. 

ferrai 51 da férir frapper. 

fier 193 fer. 

fius 6 /fls. 

foriest 7 forét. 

formoiant 59 /ourmillant. 

fos 176 /ou. 

frain 24 frein. 


gaste 7 vaste, deserte. 
gaut 32 bots, forét. 


10 GLOSSARIO 


gaverlos 11 gavrelos 201 
javelots. 


hauberc 39 haubiers 193 
haubert. 


. icou 121 ce. 
iercéour 230 herseurs. 


kanke 134 quant que. 
kesne 38 chéne. 
kéus 91 chu. 


meisme 55 méme. 

més 146 mesist 9 da met- 
tre. 

mius 132 mieux. 

moult 70 beaucoup. 

muse 177 niatserie. 

muser 177 regarder eom- 
me un sot. 

naie 104 non. 

nenil 130 non. 


orison 87 prière. 


paine 8 peine. 

pas, le pas, 4l vtte. 

porriére 162 chemin bat- 
tu (2). 

presist 10 prét. 


quic 76 quidoye 124 da 
quider penser, crotre. 


rain 38 rameau. 


sainer- 50 segnier 50 /afre 
le stgne de la croix. 

sos 130 sot. 

sousploier 82 supplier. 

soutaine 7 in/érieure, bas- 
se. 


tans 1 temps. 
tes 151 te les. 
tiere 15 terre. 


vaive 6 veuve. 
vius 126 da vouloir. 

